stanford-oval/wikipedia huggingface dataset:
מלך (שחמט)
איומים על המלך

שחקן לא יכול להביא את המלך שלו לערוגה שנמצאת תחת איום של כלי יריב (וגם לא להעביר אותו בערוגה כזאת בהצרחה). איום על המלך של היריב נקרא "שח". על שחקן הנמצא ב"שח" להוציא מיד את המלך מהאיום. מצב שבו אין לשחקן דרך להסיר את האיום נקרא "מט" והוא ניצחון לשחקן המאיים.
נגדה

נגדה הוא מצב שבו שני המלכים נמצאים באותו טור או באותה שורה כשרק ערוגה אחת מפרידה ביניהם. לנגדה תפקיד חשוב בסוף המשחק כשלאחד הצדדים יש רגלי עודף. העמדה הזאת חשובה במיוחד כי אם המלך השני יוצא מהנגדה ייתכן שהשחקן השני יוכל לכבוש את הערוגות החשובות עם המלך שלו ובעזרתו לקדם את הרגלי שלו לשורת ההכתרה.
בסיומי משחק שבהם נותר רק רגלי אחד למיקום הרגלי ולמיקום המלכים חשיבות עליונה בכניסה לנגדה וליציאה ממנה. בסיומים כאלה נעשה שימוש מרובה בכפאי.
תאוריה

למלך חשיבות רבה בטקטיקה בסוף המשחק כי בדרך כלל בשלב זה לא נותרים כלים רבים מלבד הרגלים והמלך יכול להשתתף באופן פעיל בתקיפת שורות החיילים של היריב ואפילו במזלגות פשוטים אם היריב לא מקפיד על כללי הזהירות. בסיום המשחק, תפקידו החשוב ביותר של המלך הוא בדרך כלל סיוע בהכתרת אחד הרגלים ומתן המט.
המלך יכול לסייע להכתיר את הרגלי בהינתן שניים מתוך התנאים הבאים (בהנחה שנותרו על הלוח רק שני מלכים ורגלי אחד):
המלך הידידותי נמצא מלפני הרגלי הידידותי.
הלבן נמצא בנגדה.
המלך נמצא בשורה הששית.
אם המלך היריב נמצא לפני הרגלי הידידותי, היריב יזכה בתיקו, למעט המצב שבו המלך הידידותי נמצא בערוגה כזאת שתמנע מהמלך היריב להפריע לרגלי הידידותי להכתיר.
דוגמה להכתרה (בתרשימים):
....מד8 (תורו של השחור לנוע)
ד7 מג7
מה7 מפריע ליריב לחסום את דרכו של הרגלי ומכתיר במסע הבא.
| שחמט |
| --- | --- | --- |
| שלבי המשחק | פתיחה • מציעה • סיום |  |
| כלי המשחק | מלך • מלכה • צריח • רץ • פרש • רגלי |  |
| חוקי המשחק | שח • הצרחה • הכתרה • הכאה דרך הילוכו • מט • פט • תיקו |  |
| אסכולות שחמט | האסכולה הרומנטית בשחמט • האסכולה המודרנית • האסכולה ההיפרמודרנית |  |
| תת-תחומים משיקים | שחמט בהתכתבות • חידת שחמט • בעיית שחמט • וריאציות של משחק השחמט • תוכנת שחמט • בליץ |  |
| שונות | פיד"ה • האיגוד הישראלי לשחמט • שחמט בישראל • שעון שחמט |  |
ראו גם פורטל שחמט • קטגוריית שחמט
מלך לבן
מלך שחור
מחמוד קייס

| --- | --- |
אין תמונה חופשית
 לידה:  1985 (בן 39 בערך) כפר נחף, ישראל
 מקום לימודים:  אוניברסיטת חיפה 
 תחום יצירה:  ציור
 
מחמוד קייס (נולד ב-1985) הוא אמן ערבי-פלסטיני-ישראלי. חי ויוצר בנחף
ביוגרפיה

מחמוד קייס נולד בשנת 1985 בכפר נחף. החל לצייר בילדותו, ובנעוריו למד ציור בבית הספר במועצה המקומית נחף אצל הצייר הפלסטיני אוסמה סעיד. בעל תעודת מדריך מוסמך באמנות מכללת סכנין. למד במכינה לאמנות בבית הספר מנשר בתל אביב ולאחריה התקבל ללימודי התואר הראשון בחוג לאמנות באוניברסיטת חיפה. בשנת 2015 סיים בהצטיינותאת לימודי התואר שני בחוג לאמנות באוניברסיטת חיפה, ובשנת 2016 זכה בפרס האמן הצעיר מטעם משרד התרבות והספורט.לדבריו, במרבית עבודותיו קיים יסוד ביוגרפי ורובן ככולן בעלות פרשנויות ישירות וסמויות ומכילות ביקורת פוליטית.
יצירות נבחרות

קייס עוסק בשאלות של מקום, שייכות וזהות מנקודת המבט של פלסטיני שנולד בישראל. ביצירותיו הוא מתמודד עם תחושת הניכור אשר הוא חווה במולדתו, ועם מושג ה״בית״ - לא רק כמרחב קונקרטי, כי אם גם כמצב רגשי, רוחני ופוליטי.
הצורה האורנמנטלית המוסלמית, הערבסק, עומדת במרכז עיסוקו של קייס בסדרת מיצבים פיסוליים שכותרתן ערבסק 1# (2012), ערבסק 2# (2014) וערבסק 3# (2015). במיצבים אלו הצורה הבסיסית של הערבסק מבודדת, מפורקת מצורתה המקורית, עוברת הפשטה וצומחת לממדים גדולים המתפרסים על פני כל חלל התצוגה. ניתוק הצורה המזוהה עם תרבות הבנייה המוסלמית מהאופן המוכר והמסורתי שלה ומיקומה בתוך עולם סגנוני, חומרי ורעיוני אחר, מעלים מגוון שאלות הנוגעות להקשר וטוענים אותה במשמעויות עכשוויות. השימוש בעץ טבעי גולמי ולא צבוע ליצירת מיצבים אלו מבחין אותן מהחומרים ומהצבעוניות המקובלים ליצירת הערבסק המסורתי ויוצר מבנה חד-פעמי, נטול יסודות, קל להרכבה ופירוק אשר מותאם לחלל התערוכה.
במיצב ״עקירה״ (2012) קייס בנה שובך יונים גדול והציבו על מרפסת גלריית בית הגפן בחיפה במסגרת התערוכה הקבוצתית ״מצב מיצוי״. שובך זה אכלס להקת יונים במשך חודשיים, עד שנעקרו וגורשו ממנו על ידי האמן יום לפני פתיחת התערוכה. מה שנותר הוא הבית-הכלוב הריק עם עדויות ליונים שחיו בו – נוצות, לשלשת, ושאריות אוכל. דלת הכלוב נותרה פתוחה ומרמזת על פוטנציאל השיבה. בטקסט לתערוכה זו כותבת האוצרת רולא ח׳ורי כי ״התערוכה בוחנת את המושג ״מצב מיצוי״ או ״מצב נישול״, כלומר מצב שבו מתבטל האחר לאחר שנכבש, רוקן מתרבותו והורחק מההיסטוריה שלו״.
ניכור וזרות יחד עם נושא מצוקת הדיור ביישובים הערבים עקב אי הקצאת קרקעות להרחבת היישובים ואי מתן אישורי בניה על ידי המדינה, מקבלת ביטוי במיצב: ״שטיח״ (2010). בעבודה זו קייס יוצר שטיח בעל דגם גאומטרי חוזר וצבעוניות מרהיבה אשר מורכב מגפרורים וקוצי ברגים. המראה המרהיב של השטיח כמסמן טריטוריה פרטית וביתית עומד בניגוד לחומרים הדוקרניים והנפיצים ממנו הוא עשוי ובתוך כך נוצרת דואליות בין הביתי למאוים.
בסדרה של עבודות שנעשתה בין השנים 2006–2007 קייס יוצר יציקות בטון שהן הגדלה של מטבע מתקופת המנדט הבריטי שעליו מופיעה בצורה מעגלית המילה ״פלסטין״ בערבית, עברית ובאנגלית. בקטלוג לתערוכה ערבסק 3# כותבת אפרת לבני בפרשנותה על העבודה, כי במטבעות הבטון קייס מבקש לחזור לרגע שלפני 48, טרום הנכבה - רגע היסטורי שבו ייתכן כי הכל יכול היה להיות אחרת ואפשר לדמיין יהודים וערבים חיים במשותף ובשוויון תחת ישות מדינית אחת.
העבודות בתערוכה "תאונות" (2021) עשויות משיירי פח של רכב שניזוק באופן טוטאלי, שלעולם לא ישובו להיות כשהיו. קייס מטפל בפח ויוצר ברק והשתקפויות. הוא מטשטש את הצלקות ומעמת את המתבוננים עם הקלות של הדחקת העבר.
השכלה

2006 - מדריך מוסמך, מסלול לימודי אמנות, מכללת מרכז הגליל, סכנין
2012 - בוגר החוג לאמנות, אוניברסיטת חיפה
2015 - תואר השני (MFA), החוג לאמנות, אוניברסיטת חיפה.
תערוכות נבחרות

2007 - ״תאמולאת״, גלריית עמותת אבדאע, כפר יאסיף
2010 - ״גיבור מקומי״, מוזיאון נחום גוטמן, תל אביב
2010 - פרויקט HomeBase, ברלין
2011 - ״אמנות פלסטינית צעירה״, סלון יפו לאמנות פלסטינית
2011 - ״נאמן למקור״, גלריית בית הגפן, חיפה
2012 - ״טרה נובה״, הגלריה של המכון לאמנות בבת-ים
2012 - ״נקודת מיצוי״, גלריית בית הגפן, חיפה
2013 - ״Low Tech״, גלריה בוואדי, חיפה
2013 - ״קשר כפול״, מרכז הצעירים, תל אביב
2013 - ״מן המוכן – מאה שנה לרדי-מייד״, מוזיאון חיפה לאמנות
2014 - ״דרך כוכב״, מוזיאון הרצליה לאמנות עכשווית
2015 - ״ערבסק 3#״, מוזיאון תל אביב לאמנות
2016 - ״זום 2016 – אמנים ישראלים צעירים״, בית טיכו, מוזיאון ישראל לאמנות, ירושלים
2017 - ״מכפר באת ואל כפר תשוב״, מוזיאון ינקו דאדא, עין הוד
2017 - ״Bad Taste– השנה החמישים לכיבוש״, גלריה מינוס 1, תל אביב
2018 - ״ערבסק עכשווי״, המוזיאון לאמנות האסלאם, ירושלים
2018 - ״זומו״ – המוזיאון שבדרך, ערד.
2021 - "תאונות" - אוצרת טל בכלר, אוסף קופפרמן, לוחמי הגטאות
מלגות ופרסים

2011 - מלגת הצטיינות, פקולטה למדעי הרוח, אוניברסיטת חיפה
2012 - פרס ראשון עבור פרויקט אמנות, החוג לאמנות, אוניברסיטת חיפה
2015 - פרס עבור הישג מיוחד, תואר השני (MFA), החוג לאמנות, אוניברסיטת חיפה
2015 - מלגת הצטיינות, פקולטה למדעי הרוח, אוניברסיטת חיפה
2015 - מלגת מועצת הפיס לתרבות ואמנות עבור תערוכת יחיד
2016 - פרס האמן הצעיר מטעם משרד התרבות והספורט.
פרויקטים

2010 - תוכנית שהות אמן בברלין, Germany Collections.
פרסומים

2012 - ח'ורי, רולא (אוצרת), ״נקודת מיצוי״ (קטלוג תערוכה), חיפה: גלריה בית הגפן, יולי - אוגוסט 2012
2015 - לבני, אפרת (אוצרת), ״ערבסק 3#״ (קטלוג תערוכה), תל אביב: מוזיאון תל אביב לאמנות, 1 בינואר – 26 באפריל 2015
2015 - דקל, דרורה (אוצרת), ״מחוץ למקום״ (קטלוג תערוכה), קיבוץ כברי: גלריה כברי, 14 בנובמבר – 26 בדצמבר 2015.
הערות שוליים

1 2  אלי ערמון אזולאי, ביקור סטודיו אצל מחמוד קייס, באתר הארץ, 13 ביולי 2012
↑  לבני, אפרת, ״שאלה של הקשר: על ערבסק 3# של מחמוד קייס״, ערבסק 3# (קטלוג תערוכה), אוצרת: אפרת לבני, תל אביב: מוזיאון תל אביב לאמנות, 1 בינואר – 26 באפריל 2015, עמ' 16-7
↑  אתר גלריית בית הגפן, מתוך טקסט לתערוכה, באתר ״מצב מיצוי״, אוצרת: רולא ח׳ורי, חיפה: גלריה בית הגפן, ‏יולי-אוגוסט 2012
1 2  לבני, אפרת, ״שאלה של הקשר: על ערבסק 3# של מחמוד קייס״, ערבסק 3# (קטלוג תערוכה), אוצרת: אפרת לבני, תל אביב: מוזיאון תל אביב לאמנות, 1 בינואר – 26 באפריל 2015, עמ' 18
↑  לפי דף הגלריה שכתבה האוצרת טל בכלר
| --- | --- |
בקרת זהויות :  NLI: 987007594893905171  GND: 1072439921  LCCN: no2015151388  VIAF: 316739859   WorldCat (עם VIAF): 316739859
מייק פורטנוי

| --- | --- |

 לידה:  20 באפריל 1967 (בן 57) לונג ביץ', ארצות הברית 
 שם לידה:  Michael Stephen Portnoy 
 מוקד פעילות:  ארצות הברית 
 תקופת הפעילות:  מ-1984 
 מקום לימודים:  מכללת ברקלי למוזיקה, תיכון לונג ביץ', Five Towns College 
 סוגה:  פרוגרסיב מטאל 
 שפה מועדפת:  אנגלית 
 כלי נגינה:  מערכת תופים 
 חברת תקליטים:  Roadrunner Records 
 שיתופי פעולה בולטים:  Dream Theater
 www.mikeportnoy.com
 פרופיל ב-IMDb
 
מייקל סטיבן "מייק" פורטנוי (נולד ב-20 באפריל 1967) הוא מתופף יהודי אמריקאי, הידוע בעיקר בשל חברותו בלהקת הפרוג מטאל דרים ת'יאטר.
פורטנוי זכה ב-23 פרסים ממגזין Modern Drummer, כולל שתים עשרה פעמים ברציפות בתואר 'מתופף הפרוג רוק הטוב ביותר', חמש פעמים בתואר 'ההופעה המצולמת הטובה ביותר' ופעמיים בתואר 'הקליניקאי הטוב ביותר'. בנוסף, בשנת 2004 נכנס להיכל הכבוד של מתופפי הרוק וקיבל פרס על סרט הלימוד הטוב ביותר (Liquid Drum Theater). מלבד Dream Theater הוא המייסד של עוד מספר להקות: טרנסאטלנטיק, ליקוויד טנשן אקספרימנט ו-O.S.I.
לאחרונה הספיק מייק גם לתופף באלבום החדש של הלהקה "Avenged Sevenfold".
לאחר שהמתופף שלהם נפטר, החליטו חברי הלהקה לבקש ממייק לתופף באלבומם החדש "Nightmare", בטענה שהוא היה המתופף האהוב על חברם לשעבר ללהקה, "The Rev".
ב-2010 עזב פורטנוי את דרים תיאטר. ב-2017 הקים פורטנוי יחד עם הקלידן דרק שריניאן (שניגן גם הוא עם דרים תיאטר בין השנים 1994–1999) את ההרכב "Sons of Apollo" הכולל גם את הבסיסט בילי שיהאן, הגיטריסט רון באמבלפוט ת`אל והסולן ג`ף סקוט סוטו. ההרכב הוציא את אלבום הבכורה שלו "Psychotic Symphony" שיצא ב-2017. במסגרת השקת האלבום, מופיע ההרכב בסיבוב הופעות בינלאומי במסגרתו יגיע גם לישראל בספטמבר 2018.
ב-25 באוקטובר 2023 פורטנוי שב לדרים ת'יאטר, בכך החליף את מייק מנג'יני, אשר ניגן עימם מאז עזיבתו של פורטנוי ב-2010.
קורות חיים

פורטנוי נולד ב-1967 למשפחה יהודית בלונג ביץ' שבלונג איילנד, ניו יורק, שם התחיל להתעניין במוזיקה בגיל מוקדם- "אבי היה חובב מושבע של דיסקי רוק'נ'רול והיה לנו אוסף עצום שלהם בבית. היה כמעט בלתי נמנע שאשאב לעולם המוזיקה". למרות שפורטנוי לימד את עצמו לנגן בתופים, הוא כן לקח שיעורים בתאוריית המוזיקה בתיכון. באותו זמן החל לנגן בלהקות מקומיות כמו Rising Power, Intruder וInner Sanctum. הוא עזב לאחר שקיבל מלגה לברקלי בבוסטון.
את ההשראה הוא קיבל מן המתופף של Rush ניל פירט ומהתקופה המאוחרת של פרנק זאפה. הוא אהב גם את טרי בוזיו, ויני קוליוטה, סיימון פיליפס, ג'ון בונהם וקית' מון וכן את הלהקות: הביטלס, מטאליקה, יס, U2, איירון מיידן, Jellyfish ועוד רבות וטובות. כמו כן הוא אהב מוזיקת ראפ.
חיים אישיים

מייק ואשתו מרלנה גרים ברוקלנד, ניו יורק יחד עם בתם מלודי, בנם מקס, הכלב בונגו והחתולים E.T. וקפריסין.
דיסקוגרפיה

פרק זה לוקה בחסר. אנא תרמו לוויקיפדיה ו.
דיסקוגרפיה > עם דרים ת'יאטר

Dream Theater - When Dream and Day Unite יצא לאור בידי MCA בשנת 1989
Dream Theater - Images and Words יצא לאור בידי ATCO Records ב-1992
Dream Theater - Live at the Marquee יצא לאור בידי WEA Internation בשנת 1993
Dream Theater - Awake יצא לאור בידי Elektra Records בשנת 1994
Dream Theater - A Change of Seasons יצא לאור בידי Elektra records ב-1995
Dream Theater - Falling Into Infinity יצא לאור בידי Elektra records בשנת 1997
Dream Theater - Once in a LIVEtime יצא לאור בידי Elektra Records בשנת 1998
Dream Theater - Metropolis Pt. 2: Scenes from a Memory יצא לאור בידי WEA/Elektra בשנת 1999
Dream Theater - Live Scenes From New York יצא לאור בידי WEA/Elektra ב-2001
Dream Theater - Six Degrees of Inner Turbulence יצא לאור בידי WEA/Elektra ב-2002
Dream Theater - Train of Thought יצא לאור על ידי WEA/Elektra ב-2003
Dream Theater - Octavarium יצא לאור על ידי WEA/Eletra ב-2005
Dream Theater - Systematic Chaos יצא לאור על ידי Roadrunner Records ב-2007
Dream Theater - Black Clouds & Silver Linings יצא לאור על ידי Roadrunner Records ב-2009
דיסקוגרפיה > עם ליקוויד טנשן אקספרימנט

Liquid Tension Experiment יצא לאור על ידי Magna Carta בשנת 1998
Liquid Tension Experiment 2 יצא לאור על ידי Magna Carta בשנת 1999
Liquid Tension Experiment 3 יצא לאור על ידי Insideout בשנת 2021
דיסקוגרפיה > עם טרנסאטלנטיק

Transatlantic - SMPTe יצא לאור בידי insideout/metalblade בשנת 2001
TransAtlantic - Live in America יצא לאור בידי Insideout/Rediant Records בשנת 2001
TransAtlantic - Bridge Across Forever יצא לאור בידי Insideout/Rediant בשנת 2001
The Whirlwind יצא לאור על ידי Insideout/Rediant בשנת 2009
Kaleidoscope יצא לאור על ידי Insideout/Rediant בשנת 2014
דיסקוגרפיה > עם אחרים

Working Man - Rush Tribute יצא לאור בידי Magna Carta בשנת 1996
Avenged Sevenfold - Nightmare יצא לאור על ידי Hopeless Records ב-2010
Adrenaline Mob - Omertà יצא לאור על ידי Century Media ב-2012
Flying Colors - Flying Colors יצא לאור על ידי Mascot Label Group ב-2012
וידאוגרפיה

Dream Theater - Images and Words יצא לאור בידי סוני בשנת 1993
Mike Portnoy - Proggresive Drum Concept יצא לאור בידי Rittor Music ב-1996
Dream Theater - 5 Years in a LIVEtime יצא לאור בידי Elektra Records בשנת 1998
Mike Portnoy - Liquid Drum Theater יצא לאור בידי Hudson Music ב-1999
Transatlantic - Transatlantic Live in America יצא לאור בידי Rediant Records בשנת 2001
Dream Theater - Metropolis 2000 יצא לאור ב-DVD ובוידאו בידי Elektra Records ב-2001
Mike Portnoy - Liquid Drum Theater יצא לאור בידי Hudson Records בשנת 2001 ב-DVD
Neal Morse - Testimony Live יצא לאור על גבי שני דיסקים של DVD בידי Insideout Records בשנת 2004
Dream Theater - Live at Budokan יצא לאור ב-2004
תארים ותעודות הוקרה > מגזין "Modern Drummer"

במשאלים במגזין, הוענקו למייק פורטנוי התארים הבאים:
הכישרון העולה הטוב ביותר - 1994
מתופף הפרוגרסיב רוק הטוב ביותר - 1995–2006
ההופעה המוקלטת הטובה ביותר עבור:
Awake - 1995
A Change of Seasons - 1996
Falling into Infinity - 1997
Scenes From a Memory - 2000
Six Degrees of Inner Turbulence - 2002
Score - 2007
קלינאי התופים הטוב ביותר - 2000, 2002.
וידאו/DVD ההדרכה הטוב ביותר - 2000, 2002.
היכל התהילה - 2004
הערות שוליים

↑  אתר כרטיסים ברשת, מייק פורטנוי ו-Sons of Apollo מגיעים לישראל בספטמבר 2018, באתר כרטיסים ברשת, ‏27/5/2018
↑  DREAM THEATER ANNOUNCE THE RETURN OF DRUMMER MIKE PORTNOY
| דרים ת'יאטר |
| --- | --- | --- |
ג'ון פטרוצ'י • ג'ון מיונג • ג'יימס לאברי • ג'ורדן רודס • מייק מנג'יני
מייק פורטנוי • קווין מור • דרק שריניאן • צ'ארלי דומיניצ'י • כריס קולינס
| אלבומי אולפן | When Dream and Day Unite • Images and Words • Awake • A Change of Seasons (EP) • Falling Into Infinity •  Metropolis Pt. 2: Scenes from a Memory • Six Degrees of Inner Turbulence • Train of Thought • Octavarium • Systematic Chaos • Black Clouds & Silver Linings • A Dramatic Turn of Events • Dream Theater • The Astonishing • Distance over Time • A View from the Top of the World |  |
| אלבומי הופעה | Live at the Marquee •  Once in a LIVEtime • Live Scenes From New York • Live at Budokan • Score |  |
| ערכים קשורים | Liquid Tension Experiment • Mullmuzzler • Planet X • דיקסי דרגס • G3 |  |
קטגוריה:דרים ת'יאטר • פורטל:הבי מטאל
| --- | --- |
בקרת זהויות :  NLI: 987007397450205171  BnF: cb15122008p (data)  GND: 135457610  ISNI: 0000 0000 7847 8275  LCCN: no99004934  MusicBrainz: b5f0d80b-d773-44dc-b136-36163e526589  NKC: ola2002151362  NTA: 172436281  SUDOC: 157841235  VIAF: 47063040   WorldCat (עם VIAF): 47063040
מקסימו פרונה

מקסימו פרונה (בספרדית: Máximo Perrone; נולד ב-7 בינואר 2003 בבואנוס איירס שבארגנטינה) הוא כדורגלן ארגנטינאי המשחק בעמדת הקשר האחורי בקבוצת קומו מהסרייה א' בהשאלה ממנצ'סטר סיטי.
קריירת מועדונים

פרונה גדל במחלקת הנוער של ולס סארספילד. ב-7 במרץ 2022 ערך את הופעת הבכורה שלו בקבוצה הבוגרת של המועדון, בתיקו 1-1 נגד אסטודיאנטס לה פלאטה במסגרת המחזור החמישי בליגת העל הארגנטינאית לעונת 2022. ב-8 באפריל ערך את הופעת הבכורה שלו בגביע ליברטדורס, בהפסד 4-1 לאסטודיאנטס לה פלאטה במסגרת שלב הבתים לעונת 2022. ב-19 במאי הבקיע את שער הבכורה שלו במועדון, בניצחון 3-2 על נסיונל במסגרת שלב הבתים של גביע ליברטדורס. ב-21 ביולי הבקיע את שער הבכורה שלו בליגה, בתיקו 2-2 נגד לנוס. בעונתו הראשונה בקבוצה הבוגרת ערך 22 הופעות ליגה, בהן הבקיע שני שערים.
ב-23 בינואר 2023 חתם לחמש וחצי שנים במנצ'סטר סיטי. ב-25 בפברואר ערך את הופעתו הבכורה בניצחון 4-1 על בורנמות’.
ב-23 באוגוסט 2023 הושאל ללאס פאלמאס מהלה ליגה לעונה אחת.
ב-25 באוגוסט 2024 הושאל פרונה לקומו מהסרייה א' לעונה אחת עם אופציה לעונה נוספת.
תארים

אליפות אנגליה: 2022/23
הגביע האנגלי: 2022/23
הערות שוליים

↑  maximo-perrone-joins-ud-las-palmas, ‏23 באוגוסט 2023
↑  perrone-como-loan, ‏25 באוגוסט 2024
↑  karma, Como 1907 signs Manchester City’s Máximo Perrone On Loan, Como 1907, ‏2024-08-25 (באנגלית אמריקאית)
מלקולם באטלר

| --- | --- |

באטלר, 2015
 לידה:  2 במרץ 1990 (בן 34) ויקסבורג, ארצות הברית 
 לאום:  אמריקאי
 עמדה:  קורנרבק
 גובה:  1.80 מטר
 משקל:  86 קילוגרם
 מספר:  21
 מכללה:  אוניברסיטת מערב אלבמה
 דראפט:  דראפט ה-NFL‏ לא נבחר,
 קבוצות כשחקן
 2014–2018 2018–2020:  ניו אינגלנד פטריוטס טנסי טייטאנס
 הישגים כשחקן
 זכייה בסופרבול XLIX ובסופרבול LI  בחירה לפרו בול (2015, 2016)
 
מלקולם טרל באטלר (באנגלית: Malcolm Terel Butler ; נולד ב-2 במרץ 1990) הוא שחקן פוטבול אמריקאי המשחק בעמדת המגן האחורי (קורנרבק) בליגת ה-NFL.
ביוגרפיה

באטלר נולד וגדל בוויקסבורג שבמיסיסיפי, אחד מחמישה ילדים של דברה באטלר, אם חד-הורית. בתיכון הצטיין בפוטבול אך ציוניו הנמוכים לא אפשרו לו להתקבל לאוניברסיטה ברמה הראשונה ב-NCAA. ב-2009 החל ללמוד במכללה קהילתית בריימונד שבמיסיסיפי, בשנתו הראשונה הושעה לאחר שרב עם עמיתו לקבוצת הפוטבול של המכללה, התעמת עם משטרת הקמפוס וכן הורשע באחזקת אביזרים לעישון סמים. הוא למד באוניברסיטת המדינה של אלקום ולאחר שנה חזר ללמוד במכללה הקהילתית. ב-2012 התקבל לאוניברסיטת מערב אלבמה ושיחק בקבוצת הפוטבול שלה מהדרג השני של ה-NCAA, בה הצטיין במשך שתי עונות.
ב-2014 לא נבחר בדראפט ה-NFL, הוא עבד ברשת מזון מהיר וסוכנו התחנן בפני קבוצות שיקבלו אותו למבחנים, עד שניו אינגלנד פטריוטס נאותה. באטלר הצטיין במחנה האימונים והשתלב בסגל הקבוצה בתפקיד קורנרבק מחליף. באטלר התפרסם בסופרבול XLIX מול סיאטל סיהוקס. פחות מדקה לסיום מסר ראסל וילסון, הקוורטרבק של סיאטל, לג'רמיין קירס שכוסה על ידי באטלר, באטלר הצליח להדוף את הכדור, אך קירס השתלט עליו תוך כדי נפילה לפני שנדחף החוצה על ידי באטלר. שני מהלכים אחר כך, ניסה וילסון למסור לטאצ'דאון של ריקרדו לוקט, אך באטלר קרא את המסירה וחטף את הכדור על קו האנד זון. הייתה זו החטיפה הראשונה בקריירה של באטלר, והיא הבטיחה את ניצחון הפטריוטס במשחק. מהלך זה נחשב לגדול ביותר בתולדות משחקי הסופרבול. לאחר המשחק, ביקש הקוורטרבק של ניו אינגלנד פטריוטס, טום בריידי, שזכה בפרס ה-MVP של משחק הסופרבול, כי הרכב בו זכה מנותנת החסות יינתן לבאטלר במקומו וכך נעשה. הזכויות לביוגרפיה וסרט המבוסס על סיפור חייו של באטלר נרכשו על ידי הסופר דניאל לוין.
בעונת 2015 נהיה באטלר לשחקן הרכב ראשון של הקבוצה, במהלך העונה רשם שתי חטיפות, 15 הסתות כדור ו-56 תיקולים, הצטיינותו הביאה לבחירתו לראשונה למשחק הפרו בול. העונה הסתיימה בהדחה של הפטריוטס בגמר ה-AFC. בעונת 2016 השיג 4 חטיפות, 16 הסתות כדור, 48 תיקולים, השתלטות אחת על השמטת כדור והפלה אחת של קוורטרבק היריבה. הוא נבחר פעם נוספת לפרו בול ולנבחרת השנייה של העונה וסייע לניו אינגלנד לזכות בסופרבול LI.
טרום עונת 2017 היה שחקן חופשי-מוגבל (שחקן שחוזהו הסתיים אך לקבוצה יש אופציה להשוות הצעה מקבוצות אחרות או לקבל פיצוי), וחתם על חוזה לשנה אחת. למרות שנכלל בסגל הקבוצה לסופרבול LII לא שותף באטלר במשחק עצמו, למעט מהלך אחד בספיישל טים, בהחלטה מפתיעה ומעוררת מחלוקת.
לקראת עונת 2018/2019 חתם בקבוצת טנסי טייטאנס. במרץ 2021 הצטרף לאריזונה קרדינלס אך הודיע על פרישה ולא שיחק בקבוצה. ב-2022 חזר מפרישה וחתם בניו אינגלנד פטריוטס, אך שוחרר טרם פתיחת העונה.
הערות שוליים

1 2  EXCLUSIVE: How Superbowl hero Malcolm Butler wasn't even on high school team, was suspended from college and earned just $7.25 an hour at Popeyes: Now he's driving the MVP's truck (and has made his hometown coach very proud!), דיילי מייל, 4 בפברואר 2015
↑  Malcolm Butler a hometown hero in Vicksburg, Miss., הבוסטון גלוב, 20 בפברואר 2015
1 2  Coming soon: Improbable life story of Patriots' Malcolm Butler headed to big screen, ‏Yahoo!, ‏15 בפברואר 2017
↑  The 50 greatest Super Bowl moments of all time, יו.אס.איי טודיי, 28 בינואר 2016
↑  The most impactful plays in Super Bowl history, ‏ESPN‏, 5 בפברואר 2016
↑  How Malcolm Butler made the greatest play in Super Bowl history, ‏ESPN‏, 8 בדצמבר 2015
↑  Chevy giving Tom Brady's MVP truck directly to Malcolm Butler, ‏CBS‏, 6 בפברואר 2015
↑  Malcolm Butler: Patriots 'gave up on me' in Super Bowl, אתר ה-NFL, ‏4 בפברואר 2018
מלקולם ברקולה

מלקולם ברקולה (בצרפתית: Malcolm Barcola; נולד ב-14 במאי 1999 בליון שבצרפת) הוא כדורגלן טוגולזי, המשחק בעמדת השוער בקבוצת טוזלה סיטי ובנבחרת טוגו.
קריירת מועדונים

דרבו גדל במחלקת הנוער של אולימפיק ליון מליגת העל הצרפתית, והוא משחק באולימפיק ליון ב', קבוצת המילואים שלה.
קריירה בינלאומית

ב-10 בספטמבר 2019 ערך ברקולה את הופעת הבכורה שלו בנבחרת טוגו, בניצחון 2-0 על נבחרת קומורו במסגרת מוקדמות מונדיאל 2022.
מלך אמון מאמרך

.
תחילת היוצר "מלך אמון", מתוך מחזור כ"י לייפציג B.H. 3, עם קישוטים ואיורים
מֶלֶךְ אָמוֹן מַאֲמָרְךָ היא מערכת יוצר לראש השנה, הכוללת גוף יוצר וזולת, שהתחברה בידי רבי שמעון הגדול ברבי יצחק, מגדולי הפייטנים האשכנזים. גוף היוצר נהוג במנהגי אשכנז (ובעבר גם בנוסח צרפת וקצת קהילות רומניא) בתפילת היום השני של ראש השנה. מערכת זו מושפעת מהמערכת הקדומה "מלך אזור גבורה", הנהוגה במחזורי אשכנז ביום א' של ראש השנה ומיוחסת לרבי אלעזר בירבי קליר.
מלבד הדפסות רבות של גוף היוצר במחזורי אשכנז, שני חלקי המערכת נדפסו במהדורה מדעית פעמיים: בידי אברהם מאיר הברמן במהדורתו לפיוטי רבי שמעון בר יצחק, ובידי דניאל גולדשמידט במהדורתו למחזור לפי מנהגי בני אשכנז לכל ענפיהם.
גוף היוצר

גוף היוצר עוסק בענייני מלכויות זכרונות ושופרות, שהם שלושה נושאים מרכזיים ביותר בראש השנה. רבי שמעון הגדול משתמש
בשלושת הנושאים על מנת להזכיר את הדין שעורך ה' בראש השנה ולבקש מה' שידון את עם ישראל ברחמים ויושיע אותם.
גוף היוצר > מבנה גוף היוצר

היוצר בנוי בתבנית המקובלת לגופי יוצר בפיוט המזרחי, היא תבנית ה"קיקלר". בהתאם לתבנית זו, היוצר בנוי ממחרוזות בנות שלשה טורים, ולאחר כל גוש בן שלוש מחרוזות באה מחרוזת קדוש, אף היא משולשת טורים. בסך הכל יש בפיוט זה שבעה גושים כאלה.
רבי שמעון הגדול הקדיש את נושא היוצר שלו לעיסוק בענייני מלכויות זכרונות ושופרות, ולכן הקדים לכל גוש אחת מהמילים "מלך", "זכור" ו"שופר", לסירוגין. קישוטים תבניתיים מן הסוג הזה אינם נפוצים ביוצרות האירופיים, אבל גם אינם נדירים במיוחד. הטור השלישי בכל מחרוזת, הן במחרוזות גוף הפיוט הן במחרוזות הקדוש, הוא מובאה מפסוק, לרוב פסוקים העוסקים בנושא של גוש המחרוזות.
הקהילות נהגו ששליח הציבור אומר את מחרוזות הקדוש בניגון, והציבור עונה בכל פעם את הצלע השלישית, שהיא הציטוט מן המקרא.
סיום הפיוט, "בְּאוֹר ה' לְכוּ וְנֵלְכָה", מעביר לברכת "יוצר המאורות", לתחילת הפסקה "המאיר לארץ". בנקודה זו אין אצל רבי שמעון הגדול מנהג קבוע, ויוצרות אחרים שלו מעבירים דווקא לפסוק הראשון של קדושת היוצר, "קדוש קדוש קדוש", כייעוד המקורי של היוצר.
גוף היוצר > מבנה גוף היוצר > חתימה

בעוד ראשי השורות (לאחר מילות הקבע) יוצרות אקרוסטיכון אלפביתי, בטורים השניים חתם הפייטן את שמו, ומתקבלת החתימה שמעון ב (ב)ר יצחק א (חח)לחנן בני. ייתכן שיש להתעלם מהאותיות שבסוגרים, אך ישראל דוידזון מציע שסדר המחרוזות השתבש והבי"ת הכפולה מקומה אחרי הרי"ש. משום כך הוא מגיה גם את לשון הפיוט ל”שופר זמנו בא תקוע בעניניו/ רחום זכור לבחוניו/ אחר נאחז בסבך בקרניו: שופר חרד המחנה מרחוק לעמוד/ בקרן איל זכרהו ולצדקנו תעמוד/ השופר הולך וחזק מאד:”. בשם צונץ הוא מציע כי האות חי"ת הכפולה רומזת למילה "חיים". מחרוזות הקדוש מצטרפות לחתימה ארוכה נוספת המזכירה את המחבר ואת בנו. הפענוח המדויק של סוף החתימה אינו ברור כל כך, ונאמרו הצעות שונות: שמעון בר יצחק אלחנן בני יחי לחיי עולם אמן סלה, או שמעון בר יצחק אלחנן בני יפול חבלי לחיי עולם אמן סלה, או שמעון בר יצחק אלחנן בני יחי לארך ימים לחיי עולם יכתב אמן סלה. צירוף מחרוזות הקדוש לחתימה אחת ארוכה היא חריגה בפיוט האירופי. חתימה זו, המזכירה מלבד את רבי שמעון המחבר עצמו גם את בנו אלחנן ומברכת אותו, מוזכרת פעמים רבות במסגרת אגדת "האפיפיור היהודי". לפי אגדה נפוצה, אלחנן בנו של ר' שמעון נחטף בילדותו והיה לבסוף לאפיפיור שבשלב מסוים גילה את יהדותו וקידש שם שמים, ולכן בחר אביו לחתום בשמו. עם זאת, פייטנים החותמים גם את שם בנם או אחיהם הם מחזה נפוץ. בזכות ציטוטה בסיפור הנ"ל, התפרסמה במיוחד השורה "אֵ-ל חָנַן נַחֲלָתוֹ בְּנעַם לְהַשְׁפַּר", שבה רמוז השם אלחנן.
הזולת

בפיוט ה"זולת" (לאחר "אין אלהים זולתך") ממשיך המחבר את הנושא שפתח בו, והזולת מוקדש אף הוא למלכויות זכרונות ושופרות.
בתקופה קדומה פסקו באשכנז מלומר פיוטי זולת בראש השנה וביום הכיפורים, ובתקופה מאוחרת יותר נאמרו בספרי המנהגים מספר טעמים לכך. בשל כך, כבר מתקופה קדומה זולת זה של רבי שמעון נשכח והוצא מהמחזורים. הדפסתו בידי דניאל גולדשמידט נעשתה על פי כתב יד אחד בלבד בו הופיע הזולת עדין, שאף בו הוא הופיע ללא ניקוד.